|Add caption|
Orang suka tanya kalu tobat tuh bagumana? Par mangarti akang tobat tuh seng susah. Mar par hidop tobat tuh susah-susah gampang. Biar bagitu akang pung konci dalang katong pung diri sandiri. Orang seng bisa paksa katong par tobat, mar katong bisa biking sandiri.
Ada ampa tabiat kalu mau tobat.
1. Sapa yang mau tobat dia musti merendahkan diri di Tuhan pung muka. Katong musti bagitu tagal katong nih cuma manusia yang seng luput dari salah. Mar biar bagitu Tuhan tuh Antua panjang sabar sampe mau kas ampong katong dari dosa. Biar salah banya mar Antua seng kasi hukumang yang biking katong binasa.
2. Sapa yang mau tobat dari dia pung salah musti mangaku dia pung salah kamuka. Tar mungkin katong bilang mau tobat mar tar mau mangaku kata katong biking salah apa. Sapa yang mangaku deng jujur, dia pung hati barsih par mau tobat.
3. Kalu su mangaku akang jenis salah tuh, dia musti angka janji, kalu dia seng bale biking salah itu par kadua kali lai. Binatang sa tar pi sonto batu yang sama par kadua kali apalai katong manusia. Orang yang mangaku tar bale ulang salah tuh adalah orang yang batul-batul mau tobat. Kalu bale tasonto ulang lai itu ISTOBAT.
4. Kalu tiga yang di atas su jadi deng bae, orang yang tobat tuh dia pung pengenalan par Tuhan tambah bagus deng dalam. Dia hidop deng tau apa yang Tuhan mau.